cyanic-selkie/wikianc huggingface dataset:
நம்ம வீட்டு பொண்ணு (தொலைக்காட்சித் தொடர்)
இந்த தொடரை 'குளோபல் வில்லேஜர்ஸ்' என்ற நிறுவனம் சார்பில் 'ஆர்.ராஜேஷ்' என்பவர் தயாரிக்க, 'பிரவீன் பென்னட்' என்பவர் இயக்ககத்தில் சுர்ஜித் குமார் மற்றும் அஸ்வினி ஆனந்தித் ஆகியோர் முதன்மை கதாபாத்திரத்தில் நடித்துள்ளார்கள்.
கரமனை ஜனார்தனன் நாயர்
சொந்த வாழ்க்கை
இவர் ஜெயா என்பவரை மணந்தார். இந்த தம்பதியருக்கு சுனில், சுதீர், சுஜய் என்ற மூன்று மகன்கள் உள்ளனர். இவரது மகன் சுதீர் கரமனையும் ஒரு நடிகராவார்.
இறப்பு
நீண்டகால நீரிழிவு நோயால் பாதிக்கப்பட்ட இவர் ஏப்ரல் 24, 2000 அன்று 64 வயதில் இறந்தார்.
வெளி இணைப்புகள்
பகுப்பு:2000 இறப்புகள் பகுப்பு:1936 பிறப்புகள் பகுப்பு:மலையாளத் திரைப்பட நடிகர்கள்
அர்பத்நாட் வங்கி வீழ்ச்சி
அர்பத்நாட் வங்கி வீழ்ச்சி (Arbuthnot Bank crash) என்பது 1906 அக்டோபரில் பிரித்தானிய இந்தியாவின், சென்னை மாகாணத்தில் பிரிட்டனுக்கு சொந்தமான ஒரு முக்கிய நிதி நிறுவனமான அர்பத்நாட் அண்ட் கோ நொடிந்து போனதைக் குறிப்பதாகும். இந்த நிகழ்வு தமிழகத்தில் இந்திய சுதந்திர இயக்கத்தை பாதித்த முக்கிய நிகழ்வுகளில் ஒன்றாக கருதப்படுகிறது.
1906 ஆம் ஆண்டின் கடைசி காலாண்டில், மதராசு நகரம் இதுவரை கண்டிராத மிக மோசமான நிதி நெருக்கடியால் பாதிக்கப்பட்டது. 19 ஆம் நூற்றாண்டின் மதராசில் மூன்று பிரபலமான பிரித்தானிய வணிக நிறுவனங்களில், ஒன்று நொடிந்துபோனது.
பதினெட்டாம் நூற்றாண்டில் பிரான்சிஸ் லதூர் என்பவரால் பிரான்சிஸ் லதூர் அண்ட் கோ என்ற பெயரில் ஒரு நிறுவனம் துவங்கப்பட்டது. இந்த நிறுவனத்தில் 1803வாக்கில் அர்பத்நாட் குடும்பத்தைச் சேர்ந்த ஒருவர் பணியில் சேர்ந்தார். பிரான்சிஸ் லதூர் ஓய்வுபெற்ற பிறகு, இந்த நிறுவனம் அர்பத்நாட், டிமோன்டி அண்ட் கம்பனி என்று பெயர் மாற்றப்பட்டது. பிறகு அர்பத்நாட் அண்ட் கம்பனி என்ற பெயரைப் பெற்றது. வங்கி என்ற பெயரைக் கொண்டிருந்தாலும் இது ஒரு வங்கி அல்ல. இது ஒரு வணி நிறுவனம் ஆகும். வாடிக்கையாளர்களிடமிருந்து வைப்புத் தொகைகளைப் பெற்று உற்பத்தி, வணிகம், காப்பித் தோட்டம், அவுரி தோட்டம் போனவற்றில் முதலீடு செய்தது. வைப்புத் தொகைக்கு ஐந்து விழுக்காடு வட்டியாக வழங்கப்பட்டது. அக்காலத்தில் தென்னிந்தியாவில் பலர் இந்த வங்கியில் வைப்புத் தொகை வைத்திருந்தனர். அர்பத்நாட் அண்ட் கம்பனி லண்டனில் இருந்து செயல்பட்ட பி. மாக்பேடன் அண்ட் கோ என்ற நிறுவனத்துடன் ஒரு ஒப்பந்தம் செய்துகொண்டது. இந்த பி. மாக்பேடன் அண்ட் கோ நிறுவனம், அர்பட்நாட் அண்ட் கோவின் லண்டன் கிளையைப் போலவே செயல்பட்டுவந்தது. அதனை பேட்ரிக் மெக்ஃபடைன் என்பவர் கவனித்துவந்தார். இந்த மெக்ஃபடைன், இலண்டன் பங்குச் சந்தையில் ஒரு சூதாடியைப் போல முதலீடுசெய்துவந்தார். இந்த முதலீடுகளால் நிறுவனத்தின் பணத்தின் பெரும் தொகையை இழக்கிறார். இதன் திவாலுக்கு முன்னர், அர்பத்நாட் வங்கியில் 11,000 முதல் 12,000 பேர் வரை பணியாற்றினர். 7,000 பேர் அதில் கணக்கு வைத்திருந்தனர். 1,000,000 டாலர் கடன்களும் இருந்தன. மக்ஃபேடியனின் கடன்கள் 400,000 டாலர் என்றும் 1,000 கடன் வழங்குநர்கள் இருப்பதும் கண்டறியப்பட்டது.
1906 ஆம் ஆண்டு அக்டோபர் 21ஆம் நாள் லண்டன் ஓல்ட் ஸ்ட்ரீட்டில், சுரங்க ரயில் முன்பு விழுந்து மக்ஃபாடியன் தற்கொலை செய்துகொணடார். இதற்கு அடுத்த நாள், அக்டோபர் 22ஆம் நாள் அர்பட்நாட் அண்ட் கம்பனி தாங்கள் திவாலாகிவிட்டதாக சென்னை உயர் நீதிமன்றத்தில் மனு தாக்கல் செய்தது. சரிவு ஏற்பட காரணமான மோசடி நடவடிக்கைகளுக்காக அர்பூட்நாட் விசாரிக்கப்பட்டு, "18 மாதங்கள் கடும் சிறைத்தண்டனை" பெற்றார்.
வங்கியின் முதலீட்டார்கள் சார்பாக அர்பூட்நாட் வங்கியுடன் போராட பிரபல வழக்கறிஞர் வி. கிருஷ்ணசாமி ஐயரை அணுகி அவர்களுக்கான இழப்பீடைப் பெற்றனர்.அர்பூட்நாட் வங்கியின் சிதைவுக்குப் பின்னர் நிறுவப்பட்ட இந்தியன் வங்கியின் நிறுவனர்-இயக்குநர்களில் ஒருவராக இவர் இருந்தார்.
குறிப்புகள்
பகுப்பு:இந்தியாவில் வங்கியியல் பகுப்பு:தமிழ்நாட்டுப் பொருளாதார வரலாறு பகுப்பு:இந்திய விடுதலைப் போரில் தமிழகம்
ஈராக் போர்
ஈராக் போர், இரண்டாவது வளைகுடாப் போர் அல்லது ஈராக்கிய விடுதலை நடவடிக்கை (Iraq War) என்பது ஈராக்கில் 20 மார்ச்சு 2003  முதல் 15 டிசம்பர் 2011 வரை நடைபெற்ற முதற்கட்ட போர் மற்றும் நிலையற்ற தன்மையினையும் குறிக்கின்றது.
வெளியிணைப்புக்கள்
கிய குர்திஸ்தான்
காட் ஆஃப் வார்
காட் ஆஃப் (God of War ) ஒரு மூன்றாம் நபர் சாகச கானொளி விளையாட்டு ஆகும்.இந்த விளையாட்டினை சான்டா மோனிகா ஸ்டுடியோ நிறுவனம் மேம்படுத்தியது மற்றும் சோனி கம்ப்யூட்டர் என்டர்டைன்மென்ட் நிறுவனம் வெளியீட்டது.பிளேஸ்டேஷன் 2 (பிஎஸ் 2) முனையத்திற்காக மார்ச் 22, 2005 அன்று முதன்முதலில் வெளியிடப்பட்டது, இது அதே பெயரில் வெளியான  தொடர்களின்  முதல் பதிபு ஆகும். கிரேக்க புராணங்களில் உள்ள பழிதீர்க்கும் கதையினை அடிப்படையாகக் கொண்டது.ஒலிம்பியன் கடவுள்களுக்கு சேவை செய்யும் ஸ்பார்டன் வீரரான கதாநாயகன் க்ராடோஸை இந்த விளையாட்டினை விளையாடும்  வீரர் கட்டுப்படுத்தும் வகையில் இது அமைக்கப்பட்டுள்ளது. கிராடோசினைக் எராஸ் குழப்பமுறச் செய்து அவரின் மனைவிமற்றும் குழந்தைகளைக் கொலை செய்கிறது. அவரைப் பழி வாங்குவதற்காக பண்டோராவின் பெட்டி என்பதனைத் தேடிச் செல்கிறார். பண்டைய கிரேக்கத்தின் அழிவுக்கு பல ஆண்டுகளுக்குப் பிறகு, க்ராடோஸ் பண்டைய நோர்வேயில் அட்ரியஸ் என்ற இளம் மகனுடன் வாழ்ந்து வருகிறார். சமீபத்தில் இறந்த தனது தாய்க்கு கொடுத்த ஒரு வாக்குறுதியை நிறைவேற்ற பல பகுதிகள் முழுவதும் இரண்டு பயணங்கள் மேற்கொள்கிறான் அப்போது நார்ஸ் கடவுள்களின் ஆதரவாளர்களை எதிர்க்கிறான்.frameless|315x315px|இடதுஇந்தத் தொடரின் விளையாட்டுக்கள் எல்லா காலத்திர்குமான சிறந்த அதிரடி விளையாட்டுகளாகப் பாராட்டப்பட்டுள்ளன. அவற்றில் சில புதிய பிளேஸ்டேஷன் தளங்களுக்கும் மறுவடிவமைக்கப்பட்டுள்ளன. இந்த உரிமையானது உலகளவில் 32 மில்லியனுக்கும் அதிகமான விளையாட்டுப் பிரதிகளை விற்றுள்ளது. தொடரின் விற்பனையும் அதற்கான ஆதரவும் மூன்று வரைகளை புத்தகத் தொடர்கள் மற்றும் மூன்று புதினங்கள் போன்ற பிற ஊடகங்களில் உரிமையாளரின் விரிவாக்கத்திற்கு வழிவகுத்தது.இந்த விளையாட்டினைத் தழுவிஎடுக்கப்படும் ஒரு திரைப்படத்திற்கான வேலைகள் 2005 ஆம் ஆண்டிலிருந்து ஆரம்பிக்கப்ட்டன.
முதல் சகாப்தம் (கிரேக்க புராணம்)
காட் ஆஃப் வார் II முதன்முதலில் பிளேஸ்டேஷன் 2 க்காக மார்ச் 13, 2007 அன்று வட அமெரிக்காவில் வெளியிடப்பட்டது. தனது சக கடவுளர்களிடம் கோபமடைந்த க்ராடோஸ் ரோட்ஸ் நகரம் முழுவதும் பரபரப்பாக ஓடுகிறார். டைட்டன் கியாவால் காப்பாற்றப்பட்ட க்ராடோஸை ஜீயஸ் தலையிட்டு காட்டிக்கொடுக்கிறார். அவர் இப்போது அவர் சகோதரிகளை கண்டுபிடிக்க வேண்டும் என்று கூறுகிறார், அவர் தனது விதியை மாற்றி ஜீயசால் அவரது மரணத்தைத் தடுக்க முடியும். க்ராடோஸ் இறுதியில் வெற்றிகரமாக அவரது பணிகளைச் செய்து முடிக்கிறார், அவர் கடவுளைக் கொல்லப் போகிறபோது, ஜீயஸைக் காப்பாற்றவும் ஒலிம்பஸைப் பாதுகாக்கவும் அதீனா தன்னைத் தியாகம் செய்கிறாள், மேலும் அவர் க்ராடோஸிடம் சீயஸ் தான் அவரின் தந்தை எனக் கூறுகிறார். . கிராடோஸ் பின்னர் கியா மற்றும் டைட்டன்ஸுடன் சேர்ந்து ஒலிம்பஸைத் தாக்குகிறார்.
சான்றுகள்
பகுப்பு:கணினி விளையாட்டுக்கள்
கூடுதல் நேரம் (விளையாட்டு)
கூடுதல் நேரம்  (Overtime, extra time) அல்லது மிகை நேரம் என்பது ஓர் ஆட்டத்தை சமனாக அறிவிப்பதைத் தவிர்த்து முடிவொன்றை எட்ட விளையாட்டு விதிகளுக்குட்பட்டு ஆட்டம் தொடர கூடுதல் நேரம் தருவதாகும். பெரும்பாலான விளையாட்டுக்களில் ஒரு ஆட்டத்தில் தெளிவான வெற்றியாளர் யார் எனத் தெரிவது தேவையானபோதே இத்தகைய கூடுதல் நேரம் வழங்கப்படுகிறது. காட்டாக, ஓர் அணியோ அல்லது ஒரு விளையாட்டாளரோ மட்டும்தான் அடுத்தசுற்றுக்குச் செல்ல இயலும் என்னும் ஒற்றை வெளியேற்றப் போட்டிகளில் இவ்வாறு கூடுதல் நேரம் வழங்கப்படுகிறது. குறிப்பாக சமனாகும் ஆட்டங்களை விரும்பாத வட அமெரிக்காவில் அனைத்து ஆட்டங்களிலுமே ஏதேனும் ஒரு வகையான கூடுதல் நேரம் வழங்கப்படுகிறது.
கூடுதல் நேரம் வழங்குவது குறித்த விதிமுறைகள் விளையாட்டையும் சில நேரங்களில் போட்டியையும் பொறுத்து மாறுபடுகின்றன. சில விளையாட்டுக்களில் குறிப்பிட்ட நேரம் ஒதுக்கப்படாது எந்த அணி அல்லது விளையாட்டாளர் முதலில் புள்ளிகள் பெறுகிறாரோ அந்த அணி (அ)அவரே வெற்றியாளராக அறிவிக்கப்படுகிறார். இது "உடனடி மரணம்" எனப்படுகிறது. மற்றவற்றில் குறிப்பிட்ட நேரம் முடியும் வரை ஆட்டம் விளையாடப்பட்டு பின்னரே முடிவு அறிவிக்கப்படுகிறது. இந்தக் கூடுதல் நேரத்திலும் ஆட்டம் சமனாக இருந்தால், ஆட்ட/போட்டி விதிகளுக்கேற்ப, ஆட்டம் சமனாக முடிவுறலாம்; மேலும் கூடுதல் நேரங்கள் வழங்கப்படலாம்; அல்லது மாற்று சமன்நீக்கி மோதல் போன்ற சமன்நீக்கி செயல்முறைகள் பயன்படுத்தப்படலாம்.
ஆங்கில வழக்கில் வட அமெரிக்காவில் "ஓவர்டைம்" என்றும் மற்ற கண்டங்களில் "எக்சுட்ரா டைம்" என்றும் பரவலாக பயன்படுத்தப்படுகிறது.
காற்பந்தாட்டத்தில் பிபா நடத்தும் போட்டிகளில் ஆட்டமிழக்கும் நிலை ஆட்டங்களில் கூடுதல் நேரம் 2x15 நிமிடங்களாக 30 நிமிடங்கள் வழங்கப்படுகின்றன. காட்டாக, 2014இல் பிரேசிலில் நடந்த உலகக்கோப்பை காற்பந்தாட்டத்தில் சூலை 1, 2014 அன்று நடந்த ஆட்டமிழக்கும் நிலை பெல்சியம் மற்றும் ஐக்கிய அமெரிக்காவிற்கு இடையேயான ஆட்டத்தில் வழமையான நேரத்தில் இரு அணிகளும் கோல்கள் எதுவும் இடாதநிலையில் வழங்கப்பட்ட கூடுதல் நேரத்தில் பெல்ஜியம் அணி 2-1 கணக்கில் அமெரிக்காவை வென்றது.
தொகுப்பு
வேறாகக் குறிப்பிடாவிடின் நேர அளவு நிமிடங்களில் தரப்பட்டுள்ளன.
மேற்சான்றுகள்
பகுப்பு:விளையாட்டுக் கலைச்சொற்கள்
நோபல் பரிசு பெற்ற பெண்கள்
நோபல் பரிசுகள் ஆண்டுதோறும் சுவீடிய அரசுக் கல்விக்கழகத்தாலும், சுவீடியக் கல்விக்கழகத்தாலும், கரோலின்ஸ்கா நிறுவனத்தாலும், நோர்வே நோபல் குழுமத்தாலும், தனியொருவருக்கோ அல்லது நிறுவனங்களுக்கோ வேதியியல், இயற்பியல், இலக்கியம், அமைதி, மருத்துவமும், உடலியங்கியலும், பொருளியல் ஆகிய அறிவியல்புலங்களில் பெரும் பங்களிப்பு ஆற்றிய தனியொருவருக்கோ அல்லது நிறுவனங்களுக்கோ வழங்கப்பட்டு வருகிறது. இவை ஆல்பிரட் நோபலின் 1895ஆம் ஆண்டு உயிலின் படி நிறுவப்பட்டுத் தரப்படுகின்றன. இது நோபல் அறக்கட்டளையால் ஆளப்படுமெனக் கூறுகிறது. பொருளியலுக்கான நோபல் நினைவுப் பரிசு 1968இல் சுவீடனின் சுவெரிஜசு ரிக்சுபாங்க் என்ற நடுவண் வங்கியால் பொருளியலில் பெரும்பங்களிப்பவர்களுக்காக நிறுவப்பட்டது. இதில் ஒவ்வொரு பரிசாளருக்கும் பொற்பதக்கமும் பட்டயமும் நோபல் அறக்கட்டளை குறிப்பிட்ட ஆண்டில் முடிவுசெய்யும் பணத்தொகையும் வழங்கப்படும். ஒவ்வொரு பரிசும் ஒரு தனிக்குழுவால் தரப்படுகிறது; இயற்பியல், வேதியியல், பொருளியல் பரிசுகளைச் சுவீடிய அரசுக்கழகம் தருகிறது; கரோலின்சுகா நிறுவனம் உடலியங்கியல் அல்லது மருத்துவப் பரிசை வழங்குகிறது; நார்வே நோபெல்குழு அமைதிக்கான பரிசுகளை அளிக்கிறது. ஒவ்வொருவருக்கும், பதக்கம், சான்றிதழ், மற்றும் பணப் பரிசும் கொடுக்கப்படுகின்றன.
2018 தரவின் படி, நோபல் பரிசுகள் 853 ஆண்களுக்கும், 51 பெண்களுக்கும், 24 அமைப்புகளுக்கும் வழங்கப்பட்டுள்ளன. நோபல் பரிசு பெற்ற முதல் பெண் மேரி கியூரி ஆவார். இவர் 1903 ஆம் ஆண்டில் இயற்பியலுக்கான பரிசை அவரது கணவர் பியேர் கியூரி, மற்றும் என்றி பெக்கெரல் ஆகியோருடன் சேர்ந்து பெற்றார். 1911 ஆம் ஆண்டில் இவருக்கு வேதியியலுக்கான நோபல் பரிசும் கிடைத்தது. கியூரியின் மகள் ஐரீன் ஜோலியட் கியூரி 1935 இல் வேதியியலுக்கான நோபல் பரிசைப் பெற்றார். 17 பெண்கள் அமைதிக்கான நோபல் பரிசையும், 14 பேர் இலக்கியத்துக்கான நோபல் பரிசையும், 12 பெண்கள் மருத்துவம், உடலியங்கியலுக்கான பரிசையும், ஐவர் வேதியியலுக்கான நோபல் பரிசையும், மூவர் இயற்பியலுக்கான நோபல் பரிசையும், ஒருவர் எலினோர் ஒசுட்ரொம், பொருளியலுக்கான நினைவுப் பரிசையும் பெற்றனர். ஒரே ஆண்டில் மிக அதிகமான பெண்கள் நோபல் பரிசைப் பெற்றுக் கொண்ட ஆண்டு 2009 ஆகும். அவ்வாண்டில் ஐந்து பெண்கள் பரிசைப் பெற்றனர். கடைசியாக 2018 இல், நோபல் பரிசைப் பெற்ற பெண்கள் டோனா இசுட்டிரிக்குலாண்ட் (இயற்பியல்) பிரான்செசு ஆர்னோல்டு (வேதியியல்), நாதியா முராத் (அமைதி) ஆகியோராவர்.
வெளி இணைப்புகள்
பகுப்பு:நோபல் பரிசு பெற்றவர்கள்
ஒருங்கிணைந்த நுழைவுத் தேர்வு - மேல் நிலை
இந்திய தொழில்நுட்ப கழக ஒருங்கிணைந்த நுழைவுத் தேர்வு - மேல் நிலை (Joint Entrance Examination-Advanced) இத்தேர்வு ஆண்டுதோறும் இந்திய தொழில்நுட்பக் கழகங்களில் இளநிலை பட்டப் படிப்புகளுக்கான சேர்க்கைக்கு நடத்தப்படுகிறது. 15 இ.தொ.கழகங்களைத் (பழையன:7;புதியன:8) தவிர இந்திய தொழில்நுட்பக் கழகம் (பிஎச்யூ) வாரணாசி, இந்திய சுரங்கவியல் பள்ளி தன்பாத் மற்றும் இந்திய சுரங்கவியல் பள்ளி பல்கலைக்கழகம் (Indian School of Mines University,ISMU) தன்பாத் கல்வியகங்களும்  தங்கள் கல்லூரிச் சேர்க்கைக்கு இத்தேர்வை மையமாக கொண்டிருக்கின்றன. 2007ஆம் ஆண்டிலிருந்து புதிதாக நிறுவப்பட்ட கல்விக்கூடங்களும் இத்தேர்வின் விரிவாக்கப்பட்ட தகுதிப்பட்டியலை (Extended Merit List) தங்கள் மாணவர் சேர்க்கைக்கு பயன்படுத்துகின்றன.
ஒருங்கிணைந்த நுழைவுத் தேர்வு - மேல் நிலை எழுத, ஒருங்கிணைந்த நுழைவுத் தேர்வு -முதன்மை தேர்வில் குறைந்தபட்ச மதிப்பெண் பெற்றிருக்க வேண்டும்.
இத்தேர்வு ஒவ்வொரு ஆண்டும் ஒவ்வொரு இ.தொ.கவினால் சுழற்சி முறையில் நடத்தப்படுகிறது.இத்தேர்வில் வெற்றிபெறும் மாணவர்கள் இக்கழகங்களில் நடத்தப்படும் இளநிலை கட்டிடக்கலைஞர் (BArch), இளநிலை வடிவமைப்பாளர் (BDes),ஒருங்கிணைந்த இளநிலை மற்றும் முதுநிலை தொழில்நுட்ப பட்டங்கள், ஒருங்கிணைந்த முதுநிலை அறிவியல் பட்டம் பாடதிட்டங்களுக்கும் சேர தகுதி பெறுகிறார்கள்.45 பேருக்கு ஒருவர் வெற்றி வாய்ப்பு பெறும் இத்தேர்வு உலகின் மிகக் கடினமான நுழைவுத் தேர்வுகளில் ஒன்றாகும். 2009ஆம் ஆண்டிற்கான தேர்வில் 384,977 பேர் பங்குகொண்டனர்;அவர்களில் 10,035 பேர் தகுதிபெற்றதாக அறிவிக்கப்பட்டனர்.
தற்போதைய தேர்வு வடிவம்
மாணவர்களால் இத்தேர்வினுக்குக் கொடுக்கப்படும் சிறப்பிற்கேற்ப இதனை நடத்த மிக கடுமையான செயல்முறையை பின்பற்றுகிறது. பங்குபெறும் கல்லூரிகளின் ஆசிரியர்களிலிருந்து நியமிக்கப்பட்ட ஒ.நு.தே செயற்குழு இத்தேர்வினை மிகுந்த பாதுகாப்பிற்கிடையே நடத்துகிறது. தயாரிக்கப்படும் பல வினாத்தாளகளில் தேர்வுநாளன்று வரவிருக்கும் வினாத்தாளை மிகக் குறைந்த நபர்களே கையாளுகிறார்கள்.
வரலாறு
ஒ.நு.தே கடந்த 45 ஆண்டுகளில் தனது துவக்க வடிவங்களிலிருந்து வளர்ச்சி யடைந்துள்ளது. துவக்கத்தில் நான்கு வினாத்தாள்கள் (ஆங்கிலம்,கணிதம்,இயற்பியல் மற்றும் வேதியியல்) இருந்தன. 2000 ஆண்டு முதல் 2005 ஆண்டு வரை முதன்மை தேர்வில் பங்குபெறும் நபர்களின் எண்ணிக்கையைக் குறைக்க ஓர் வடிகட்டும் தேர்வுத்தாளும் கொண்டிருந்தது.1997ஆம் ஆண்டு வினாத்தாள் சில தேர்வுமையங்களில் முன்னதாகவே வெளியானதை அடுத்து இருமுறை நடத்தப் பட்டது.
2005ஆம் ஆண்டு அனைத்து இ.தொ.க இயக்குனர்களும் கொண்ட குழு இதேர்வுமுறைகளை ஆய்வு செய்து பெரும் மாற்றங்களை 2006ஆம் ஆண்டு முதல் அமலாக்கினர். இதன்படி ஒரே வினாத்தாளில் கணிதம்,இயற்பியல்,வேதியியல் வினாக்கள் விடைத்தேர்வுகளுடன் அமைந்த முறை கடைபிடிக்கப்பட்டது.
இ.தொ.க ஆய்வின்படி, ஒ.நு.தே தகுதியாளர்களில் பெருமளவு வெற்றிபெற்றிருப்பவர்கள் மருத்துவர்களின் மக்கள்;அடுத்து பொறியாளர்களின் மக்கள். கூடுதல் எண்ணிக்கையில் பங்கெடுக்கும் மாணவர்கள் அரசு அலுவலர்களின் மக்கள்,ஆனால் அவர்களது வெற்றி விகிதம் மிகக் குறைவு.
இடங்கள்
ஒவ்வொரு ஆண்டும் இந்தத் தேர்வில் பங்குபெறும் மாணவர்களின் எண்ணிக்கை ஏறுமுகமாகவே உள்ளது. 2008ஆம் ஆண்டு 311,258 பேர் பங்கெடுத்தனர். அண்மைக் காலங்களில் பல்வேறு இ.தொ.கழகங்களில் ஒதுக்கப்பட்ட இடங்கள் பட்டியலிடப்பட்டுள்ளன:
இத்தேர்வில் பங்கெடுக்க கூடுதல் அகவை 25 ஆகும். பட்டியலிட்ட சாதி மற்றும் பழங்குடியினருக்கு மற்றும் ஊனமுற்றோருக்கு 30 அகவைகள். மேலும் 2007ஆம் ஆண்டிலிருந்து ஒருவர் இரண்டு முறை மட்டுமே தேர்வு எழுத முடியும். தவிர ஒருமுறை ஏதேனும் இ.தொ.கவில் சேர்க்கப்பட்டவர்கள் மீண்டும் தேர்வெழுத முடியாது.
வெளி இணைப்புகள்
பகுப்பு:இந்திய தொழில்நுட்பக் கழகங்கள் பகுப்பு:தேர்வுகள் பகுப்பு:இந்திய அளவிலான நுழைவுத் தேர்வுகள்
சகசரலிங்க குளம்
thumb| செயற்கையான சகசரலிங்க குளம் சகசரலிங்க குளம் (Sahasralinga Tank) அல்லது சகசரலிங்க தலாவ் என்பது இந்தியாவின் குசராத்தின் பதானில் உள்ள இடைக்காலத்தைச் சேர்ந்த ஓர் செயற்கை நீர்த் தொட்டி ஆகும். இது சோலாங்கியர் ஆட்சியின் போது பயன்பாட்டிலிருந்தது. ஆனால் இப்போது அது காலியாகவும், பாழடைந்த நிலையிலும் உள்ளது. இது இந்தியத் தொல்லியல் ஆய்வகத்தால் (N-GJ-161) பாதுகாக்கப்பட்ட தேசிய முக்கியத்துவம் வாய்ந்த நினைவுச்சின்னமாகும்.
புராணக் கதை
சோலாங்கிய ஆட்சியாளர் செயசிம்ம சித்தராசன் குளத்தை தோண்டுபவர்களான ஒட் சமூகத்தைச் சேர்ந்த ரூடா என்பவனின் மனைவியான ஜஸ்மா ஓடனின் அழகில் மயங்கி தன்னை திருமணம் செய்துகொள்ள வற்புறுத்தியதாகவும், அவள் மன்னனை சபித்தாள் எனவும் ஒரு கதை இருக்கிறது. இந்த சாபத்தால், தொட்டியில் தண்ணீர் நிரம்பவில்லை. சாபத்தை நீக்க, ஒரு நரபலி தேவைப்பட்டது. தாழ்த்தப்பட்ட சாதியான வங்கர் சமூகத்தைச் சேர்ந்த மாயோ அல்லது மஹ்யா (ஜெய் வீர் மக்மாயா), தன்னைத் தியாகம் செய்ததன் விளைவாக, தொட்டியில் தண்ணீர் நிரம்பியது. செயசிம்மன், நன்றியுணர்வுடன், அந்த சாதியை நகரத்தில் உயர் சாதியினருடன் தங்க அனுமதித்தான்.
வரலாறு
வலது|thumb|[[அக்பர்நாமா|அக்பர்நாமாவில் பதான் என்ற இடத்தில் ஒரு ஆப்கானியரால் பைராம் கான் படுகொலை செய்யப்படும் ஒரு காட்சி, 1561]] செயசிம்ம சித்தராசனின் (கி.பி. 1092-1142) ஆதரவின் கீழ் குசராத்தின் பல்வேறு பகுதிகளில் கட்டப்பட்ட பல செயற்கைக் குளங்களில் சகசரலிங்கக் குளமும் அடங்கும். அக்பர் தலைமையிலான முகலாயப் பேரரசில் தலைமை அமைச்சராகவும் மற்றும் தலைமைப் போர்ப்படைத் தலைவராகவும் பணியாற்றிய பைராம் கான், மக்காவுக்குச் செல்லும் வழியில் பதான் வழியாகச் செல்லும் போது, 1561இல் இந்தக் குளத்தில் படகு சவாரி செய்து திரும்பிய பிறகு கொலை செய்யப்பட்டதாகக் கூறப்படுகிறது.
கட்டிடக்கலை
இந்தக் குளத்தின் கட்டிடக்கலை இந்து மதத்தின் நீர் மேலாண்மையையும், நீரின் புனிதத்தன்மையின் சிறந்த உணர்வையும் ஒருங்கிணைத்தது. இந்தக் குளமானது சரசுவதி ஆற்றின் கால்வாயில் இருந்து நீரைப் பெற்று, சுமார் 5 கி.மீ.வரை பரவியிருந்தது. குளத்தின் ஓரத்தில் ஆயிரம் சிவாலயங்கள் இருந்தன. இதன் சில எச்சங்கள் இன்றும் காணப்படுகின்றன.
சகசரலிங்க குளம் மிகப் பெரிய ஒரு பெரிய அளவிலான நீர்த்தேக்கமாக இருந்திருக்க வேண்டும். மேலும், அதன் இடிபாடுகளின் ஒரு பகுதியில் ஒரு பெரிய எண்கோண ரவுசா எழுப்பப்பட்ட போது, இடைக்காலத்தின் பிற்பகுதியில் அகற்றப்பட்ட கரையில் வைக்கப்பட்டுள்ள இலிங்கங்களைக் கொண்ட பல சிறிய கோயில்களிலிருந்து அதன் பெயரைப் பெற்றிருக்க வேண்டும். அதைச் சுற்றியுள்ள பெரிய அணையானது திடமான செங்கல் வேலைகளால் ஆனது. மேலும், தண்ணீரின் விளிம்பிற்கு படிக்கட்டுகளை உருவாக்கும் கல் கொத்துகளை எதிர்கொண்டது. கிழக்குக் கரையின் நடுவில் பழைய சிவன் கோவிலின் எச்சங்கள் உள்ளன. அவை நாற்பத்தெட்டு தூண்களின் தூண்களுடன் கூடிய மண்டபங்களின் அடித்தளங்களை உள்ளடக்கியுள்ளது. இது கி.பி 16 ஆம் நூற்றாண்டு வரை நல்ல நிலையில் இருந்தது. மேற்கு முனையில் ஒரு உருத்ர குபா உள்ளது. அதில் சரசுவதி ஆற்றிலிருந்து தண்ணீர் சேகரிக்கப்பட்டு, பின்னர் சகசரலிங்கக் குளத்தின் நுழைவாயில் வழியாக செல்ல அனுமதிக்கப்பட்டது. இந்த நீர்த்தேக்கம் சுமார் நாற்பது மீட்டர் விட்டம் கொண்டது.
விவரிக்கப்படாத உயிரலகு
thumb| ஆண்டி கால்டர்வுட் என்ற [[பூச்சியியல் வல்லுநரின் கூற்றுப்படி, எக்சோப்ரோசோபா பேரினத்தைச் சேர்ந்த இந்த ஈ, விவரிக்கப்படாத சிற்றினத்தைச் சேர்ந்தது (செப்டம்பர், 2009 வரை).]] உயிரியல் வகைப்பாட்டில், விவரிக்கப்படாத உயிரலகு என்பது ஒரு உயிரலகு (உதாரணம்: சிற்றினம்) கண்டுபிடிக்கப்பட்டு முறையாக விவரிக்கப்பட்டுப் பெயரிடப்படாததைக் குறிக்கின்றது.
விளக்கம்
விவரிக்கப்படாத ஒரு சிற்றினத்தைப் பேரினப் பெயருடன் குறிப்பிடலாம். பேரினப் பெயரினைத் தொடர்ந்து ஆங்கில எழுத்தில் சிற்றினம் என்று பொருள்படும் வகையில் "sp"., எனச் சுருக்கமானது சிற்றினங்கள் மட்டத்தில் அடையாளம் காண முடியாத அளவுக்கு முழுமையற்ற மாதிரிகள் அல்லது படங்களைப் பெயரிடப் பயன்படுத்தப்படுகிறது. சில சந்தர்ப்பங்களில், ஒரு பேரினத்தில் ஒன்றுக்கு மேற்பட்ட விவரிக்கப்படாத சிற்றினங்கள் இருக்கலாம். இச்சூழலில் இவை பெரும்பாலும் எண் அல்லது எழுத்தினால் குறிப்பிடப்படுகின்றன. எடுத்துக்காட்டாக, பிரிசுடியோபோரசு என்ற சுறா மீன் பேரினத்தில், சில காலத்திற்கு, நான்கு விவரிக்கப்படாத சிற்றினங்கள் இருந்தன. இவை முறைசாரா முறையில் பிரிசுடியோபோரசு சிற்றினம் A, B, C மற்றும் D. என்று பெயரிடப்பட்டன. (பின்னர் 2008-ல், சிற்றினம் A பிரிசுடியோபோரசு பெரோனியென்சிசு என்றும் B பி . டெலிகேட்டசசு என விவரிக்கப்பட்டது) C அல்லது D சிற்றினங்களுக்கான முறையான விளக்கம் வெளியிடப்பட்டால், அதன் தற்காலிகப் பெயர் சரியான இருசொல் பெயருடன் மாற்றப்படும்.
பாக்டீரியாவியலில் தற்காலிக பெயர்கள்
பாக்டீரியாவியலில், ஒரு பெயரின் சரியான வெளியீட்டிற்குப் பாக்டீரியா வளர்ப்பின் சேகரிப்பில் பாக்டீரியாவின் படிவு தேவைப்படுகிறது. இதில் சாத்தியமில்லாத சிற்றினங்கள் சரியான இருசொல் பெயரைப் பெற முடியாது. இந்த சிற்றினங்கள் கேண்டிடேடசு எனும் நிலைக்கருவிலில் வகைப்படுத்தப்படுகின்றன.
தாவரவியலில் தற்காலிக பெயர்கள்
ஒரு சிற்றினத்திற்கான தற்காலிகப் பெயர், உலர்தாவரம் அல்லது பிற சேகரிப்பில் உள்ள ஒரு மாதிரியின் எண்ணிக்கை அல்லது வேறு சில பதவிகளைக் கொண்டிருக்கலாம். இது போன்ற ஒரு மாதிரி அடையாளங்காட்டி அல்லது மேற்கோள் குறிகளால் இணைக்கப்பட்ட ஒரு தற்காலிக குறிப்பிட்ட அடைமொழியைத் தொடர்ந்து இது பேரினப் பெயரைக் கொண்டிருக்கலாம். பிந்தைய வழக்கில், ஆசிரியர் மேற்கோள் லத்தீன் வார்த்தையான இன்எடிடசு (ineditus) அல்லது இனெட் (ined) மூலம் மாற்றப்படலாம்; "வெளியிடப்படாதது" என்று பொருள். 2013ஆம் ஆண்டு நிலவரப்படி, பாலிசியாசு என்ற பூக்கும் தாவரத்தின் பல சிற்றினங்கள் அறிவியல் ஆய்விதழ் கட்டுரைகளில் அத்தகைய பெயரின் கீழ்க் காணப்படுகின்றன. எவ்வாறாயினும், குறிப்பிடப்பட்ட பெயர் வெளியிடப்படாமல் இருக்க வேண்டிய அவசியமில்லை. இது இன்னும் சரியான பெயரால் மாற்றப்படாத ஒரு முறைசாராப் பெயராக இருக்கலாம். எடுத்துக்காட்டாக, "எண்ட்ரெசியா (Endressia)" (சென்சு-sensu விப்பின் - Whiffin) என்ற பெயர் 2007-ல் மோனிமியாசி குடும்பத்தில் உள்ள ஒரு சிற்றினத்திற்காக வெளியிடப்பட்டது. ஆனால் இது அபியேசியே (Apiaceae) குடும்பத்தில் உள்ள ''எண்ட்ரெசியா ஜெ. கேயின்'' பொருத்தமற்ற பல்பொருள் சொல்லாகும். 2010-ல், இது சட்டவிரோதமானது என்று குறிப்பிடப்பட்டது. ஆனால் இன்னும் மேற்கோள் குறிகளுடன் பயன்படுத்தப்படுகிறது. இந்த பெயர் 2018-ல் பென்ட்ரெசியா என மாற்றப்பட்டது.
வெளி இணைப்புகள்
பகுப்பு:வகைப்பாட்டியல்
துடுப்பாட்ட உலகக்கிண்ணம்
2019ஆம் ஆண்டு உலகக் கோப்பை தொடர் இங்கிலாந்து மற்றும் வேல்சு ஆகிய நாடுகளில் நடைபெற்றது. அதில் நியூசிலாந்து மற்றும் இங்கிலாந்து அணிகளுக்கு இடையே நடைபெற்ற பரபரப்பான இறுதிப்போட்டி சமனில் முடிந்தது. எனவே ஒருநாள் துடுப்பாட்ட வரலாற்றிலேயே முதன்முறையாக சிறப்பு நிறைவு (Super over) முறை பயன்படுத்தப்பட்டது. ஆனால் சிறப்பு நிறைவும் சமனில் முடிந்ததால் விதிகளின் படி கூடுதலாக அதிக நான்குகள் அடித்த இங்கிலாந்து அணி வெற்றி பெற்று முதன்முறையாகக் கோப்பையைக் கைப்பற்றியது. 2023ஆம் ஆண்டு உலகக்கோப்பைத் தொடர் இந்தியாவில் நடைபெறவுள்ளது.
முதல் துடுப்பாட்ட உலகக் கோப்பைக்கு முன்
முதல் சர்வதேச துடுப்பாட்ட போட்டி கனடாவிற்கும் அமெரிக்காவிற்கும் இடையே, செப்டம்பர் 24 மற்றும் 25 இல், 1844 ஆம் ஆண்டில்நடைபெற்றது. இருப்பினும், முதல் போட்டியாக  1877 இல் ஆஸ்திரேலியாவிற்கும் இங்கிலாந்துக்கும் இடையில் நடைபெற்ற தேர்வுத் துடுப்பாட்டப் போடியே அங்கீகரிக்கப்படட்து. மேலும் இரு அணிகளும் அதற்கு அடுத்த ஆண்டுகளில் தி ஆஷஷ் தொடரில் இரு அணிகளும் ஒவ்வொரு ஆண்டும்  போட்டியிட்டன. தென்னாப்பிரிக்கா 1889 ஆமாண்டில் தேர்வுப்போட்டிகளில் விளையாடுவதற்குத் தகுதி பெற்றது. ஒவ்வொரு நாடுகளும் மற்ற நாட்டில் சுற்றுப்பயணம்செய்து துடுப்பாட்டப் போட்டிகளில் விளையாட ஒப்புதல் தெரிவித்தது. இதன் விளைவாக இருதரப்புகள் பங்கேற்கும் போட்டிகள் நடைபெற்றன. 1900 ஆம் ஆண்டு பாரிஸ் விளையாட்டுப் போட்டியில் ஒலிம்பிக் விளையாட்டுப் போட்டிகளில் துடுப்பாட்டமும் சேர்க்கப்பட்டது. கிரேட் பிரிட்டன் அணி பிரான்ஸை அணியினைத் தோற்கடித்து தங்கப்பதக்கம் வென்றது. கோடைகால ஒலிம்பிக்கில் நடைபெற்ற ஒரே துடுப்பட்டப்போட்டி இதுதான்.
1912 ஆம் ஆண்டில் முதல் சர்வதேச முத்தரப்பு தேர்வுத் துடுப்பாட்டப் போட்டி நடைபெற்றது.அப்போது தேர்வுத் துடுப்பாட்டப்போட்டிகளில் விளையாடத் தகுதி பெற்றிருந்த மூன்ரு அணிகளான இங்கிலாந்து, ஆஸ்திரேலியா மற்றும் தென்னாப்பிரிக்கா ஆகிய அணிகள் இதில்கல்ந்து கொண்டன. பார்வையாளர்கள் குறைவு மற்றும் பருவநிலை துடுப்பாட்டப் போட்டிகள் நடத்தும், அளவிற்கு ஒத்து வராரதது போன்ற காரணங்களினால் இந்த முயற்சி தோல்வியடைந்தது. அப்போதிருந்து, சர்வதேச தேர்வுத் துடுப்பாட்ட போட்டி பொதுவாக இருதரப்பு தொடர்களாக ஒழுங்கமைக்கப்பட்டுள்ளது: 1999 இல் முத்தரப்பு ஆசிய தேர்வுத் துடுப்பட்ட வாகையாளர் போட்டி நடத்தப்பட்டது.
தேர்வுத் துடுப்பாட்டப் போட்டிகளில் விளையாடும் நாடுகளின் எண்ணிக்கை காலப்போக்கில் படிப்படியாக அதிகரித்தது, 1928 இல் மேற்கிந்திய தீவுகள், 1930 இல் நியூசிலாந்து, 1932 இல் இந்தியா மற்றும் 1952 இல் பாகிஸ்தான் ஆகியவை  தேர்வுத் துடுப்பாட்டப் போட்டிகளில் விளையாடுவதற்கு தகுதி பெற்றன..இருப்பினும், சர்வதேச துடுப்பாட்ட போட்டியானது  மூன்று, நான்கு அல்லது ஐந்து நாட்களில் இரு நாடுகள் பங்கேற்கும் தேர்வுத் துடுப்பாட்டப்போட்டிகள் தொடர்ந்து நடத்தப்பட்டன.
1960 களின் முற்பகுதியில், ஆங்கில கவுண்டி மாகாண துடுப்பாட்ட அணிகள் துடுப்பாட்டப் போட்டியின் சுருக்கப்பட்ட பதிப்பை விளையாடத் தொடங்கின, அது ஒரு நாள் மட்டுமே நீடித்தது. 1962 ஆம் ஆண்டில் மிட்லாண்ட்ஸ் நாக்-அவுட் கோப்பை என அழைக்கப்படும் நான்கு அணிகள் கல்ந்துகொண்ட நாக் அவுட் போட்டியுடன் இந்த வகையான ஒருநாள் போட்டிகள் தொடங்கியது. மற்றும் 1963 ஆம் ஆண்டில் வறையிட்ட துடுப்பாட்டப் போடிகள் ஜில்லெட் கோப்பை எனும் பெயரில் இங்கிலாந்தில் பிரபலமடைந்தது. முதல் ஒருநாள் சர்வதேச போட்டி 1971 ஆம் ஆண்டில் மெல்போர்னில் இங்கிலாந்து மற்றும் ஆஸ்திரேலியா இடையே நடைபெற்றது. அப்போது போட்டியின் ஐந்தாவது நாளில் மழை பெய்தது.அதனால் அதற்கு இழப்பீடாக ஓவருக்கு எட்டு பந்துகள் வீதம் 40 ஓவர்கள் வீசப்பட்டன.
மேற்கிந்தியத் தீவுகளின் இருமை (1975-1983)
அதைப்போல் இரண்டாவது உலக கோப்பை (1979) போட்டியில் இலங்கை,கனடாவை சேர்த்து எட்டு அணிகள் பங்குபெற்றன. இதன் இறுதி ஆட்டத்தில் மேற்குஇந்திய தீவுகள் அணி இங்கிலாந்து அணியை 92 ஓட்டங்கள் வித்தியாசத்தில் வெற்றி பெற்று தனது இரண்டாவது உலக கோப்பையை வென்றது.
முதல் வெற்றியாளர்கள் (1983-1996)
மூன்றாவது உலகக் கோப்பை (1983) தொடர்ந்து இங்கிலாந்தில் நடைபெற்றது. இத்தொடரில் இலங்கை ஐசிசி யின் நிரந்திர உறுப்பினர் ஆனது. சிம்பாப்வே அணி எட்டாவது அணியாக தேர்வு ஆனது. இப்போட்டியில் இந்தியா அணி மேற்கிந்தியத் தீவுகள் அணியை 43 ஓட்டங்கள் வித்தியாசத்தில் வென்றது.
1987ஆம் ஆண்டு உலக கோப்பை போட்டி முதல் முறையாக இங்கிலாந்தை தவிர்த்து இந்தியத் துணைக் கண்டத்தில் நடைபெற்றது. இதில் முதல் முறையாக ஆட்டம் 60 ஓவர்களில் இருந்து 50 ஓவர்களாக குறைக்கப்பட்டது, இங்கிலாந்தின் கோடைகாலத்துடன் ஒப்பிடுகையில் இந்தியத் துணைக்கண்டத்தில் பகலொளி நேரம் குறைவாக இருப்பதே இதற்கான காரணமாகும். இந்த போட்டியின் இறுதி ஆட்டத்தில் ஆஸ்திரேலியா அணி இங்கிலாந்து அணியை 7 ஓட்டங்கள் வித்தியாசத்தில் வென்றது. இதுவே உலக கோப்பை போட்டியில் குறைந்தபட்ச வெற்றி இடைவெளி ஆகும்.
1992 உலகக் கோப்பைப் போட்டிகள் ஆஸ்திரேலியாவிலும் நியுசிலாந்திலும் நடைபெற்றன, இதில் வண்ண ஆடை, வெள்ளைப்பந்து, பகலிரவு ஆட்டங்கள், களத்தடுப்பு கட்டுப்பாடுகளில் மாற்றங்கள் போன்ற பல மாற்றங்கள் அறிமுகப்படுத்தப்பட்டன. தென்னாபிரிக்க அணியானது நிறவெறி ஆட்சியின் வீழ்ச்சி, சர்வதேச விளையாட்டு புறக்கணிப்பு முடிவுக்கு வந்தமையைத் தொடர்ந்து முதன்முறையாக பங்குபற்றியது. பாக்கித்தான் இங்கிலாந்தை 22 ஓட்டங்களால் வெற்றிகொண்டு முதலாவது வெள்ளைப்பந்து உலகக்கிண்ணத்தை வென்றது.
1996 உலகக்கிண்ணப்போட்டிகள் இந்தியத் துணைக்கண்டத்தில் இரண்டாவது முறையாக நடைபெற்றது, இம்முறை இந்தியா, பாக்கித்தானுடன் இலங்கையும் இணைந்து போட்டியை நடாத்தின. லாகூரில் நடைபெற்ற இறுதிப்போட்டில் ஆஸ்திரேலிய, இலங்கை அணிகள் மோதின, இதில் ஆஸ்திரேலிய அணியை 7 விக்கெட்டுக்களால் வென்று இலங்கை முதன்முறையாக உலகக்கிண்ணத்தை தனதாக்கியது.
ஆஸ்திரேலியாவின் மும்மை (1999-2007)
1999 ஆம் ஆண்டு போட்டிகள் இங்கிலாந்தில் நடத்தப்பட்டது, ஒருசில போட்டிகள் இசுக்காட்லாந்து, அயர்லாந்து, நெதர்லாந்து, வேல்சு ஆகிய நாடுகளில் நடைபெற்றன. ஆஸ்திரேலியா சூப்பர் 6 ஆட்டத்தில் தென்னாப்பிரிக்கா நிர்ணயித்த ஓட்ட இலக்கை இறுதி ஓவரில் எட்டியதன் மூலம் அரையிறுதிக்குத் தகுதிபெற்றது. மீண்டும் ஓர் இறுக்கமான ஆட்டத்தில் தென்னாப்பிரிக்காவை வெற்றிகொண்டதன் மூலம் இறுதிப்போட்டிக்கு நுழைந்தனர். இறுதிப்போட்டியில் பாக்கிஸ்தானை 132 ஓட்டங்களிற்கு சுருட்டினர், பின்னர் அந்த இலக்கை 20 இற்கும் குறைந்த ஓவர்களில் 8 இலக்குகள் மீதமிருக்கையில் அடைந்தனர்.
தொடரின் நடத்துனர்கள் வெற்றி (2011-2019)
2011 ஆம் ஆண்டு இந்தியா, இலங்கை, வங்காளதேசம் ஆகிய நாடுகளில் நடைபெற்ற உலகக்கோப்பை தொடரில் இலங்கையை வீழ்த்தி இந்திய அணி இரண்டாவது முறையாகக் கோப்பையைக் கைப்பற்றியது. 2015ஆம் ஆண்டு உலகக்கோப்பை தொடரை ஆஸ்திரேலியா மற்றும் நியூசிலாந்து ஆகிய நாடுகளில் நடைபெற்ற உலகக்கோப்பை தொடரில் நியூசிலாந்தை 7 விக்கெட்டுகள் வித்தியாசத்தில் வீழ்த்தி ஆஸ்திரேலிய அணி 5வது முறையாகக் கோப்பையைக் கைப்பற்றியது. 2019ஆம் ஆண்டு இங்கிலாந்து மற்றும் வேல்சு ஆகிய நாடுகளில் நடைபெற்ற உலகக்கோப்பை தொடரில் நியூசிலாந்து-இங்கிலாந்து இடையேயான இறுதிப்போட்டியும் சூப்பர் ஓவரும் சமனில் முடிந்ததால் எல்லைகள் அடிப்படையில் இங்கிலாந்து அணி வென்று முதன்முறையாகக் கோப்பையைக் கைப்பற்றியது. இவ்வாறு தொடர்ந்து 3 முறையும் தொடரை நடத்திய அணிகளே வெற்றி பெற்றன.
ஊடகத்தில் துடுப்பாட்ட உலகக்கிண்ணம்
துடுப்பாட்ட உலகக்கிண்ணம் உலகின் மிகவும் கூடுதலான தொலைக்காட்சிப் பார்வையாளர்களைக் கொண்டிருக்கும் ஓர் விளையாட்டாகும். 200 நாடுகளில் ஒளிபரப்பப்பட்டு 2.2 பில்லியன் பார்வையாளர்கள் காண்பதாக மதிப்பிடப்படுகிறது. 2011 மற்றும் 2015 உலகக்கிண்ணங்களுக்கான தொலைக்காட்சி உரிமைகள் அமெரிக்க $ 1.1 பில்லியனுக்கு விற்கப்பட்டதாகவும் புரவலர் உரிமைகள் அமெரிக்க $ 500 மில்லியனுக்கு விற்கப்பட்டதாகவும் தகவல்கள் வெளியாகியுள்ளன. 2003 உலக கிண்ணத்திற்கு 626,845 பேரும், 2007 உலக கிண்ணத்திற்கு 570,000 பேரும் அரங்கத்தில் கண்டுகளித்தனர். ஒருநாள் பன்னாட்டுத் துடுப்பாட்டம் துவக்க நிலையில் இருந்த முன்பைவிட அண்மையக்கால உலக கிண்ணங்கள் மாபெரும் ஊடக நிகழ்வுகளாக மாறியுள்ளன.
ஆசியக் கிண்ணம் 2012
ஆசியக் கிண்ணம் 2012, (2012 Asia Cup) துடுப்பாட்டப் போட்டிகள் 2012 ஆம் ஆண்டு மார்ச் 11 முதல் மார்ச் 22 வரை வங்காளதேசத்தில் இடம்பெற்றன. இது ஆசியக்கிண்ணத்தின் 11வது போட்டித் தொடர் ஆகும்.
ஆசியாவின் நான்கு தேர்வுப் போட்டிப் பங்காளர்களான இந்தியா, பாக்கித்தான், இலங்கை, வங்காளதேசம் ஆகிய அணிகள் இப்போட்டித்தொடரில் பங்குபற்றின. இறுதிப் போட்டியில் பாக்கித்தான் அணி வங்காளதேசத்தை 2 ஓட்டங்களால் வென்றது. 2010 ஆம் ஆண்டு போட்டித்தொடரில் இந்திய அணி வெற்றி பெற்றிருந்தது.
பின்னணி
இப்போட்டித்தொடரை நடத்துவதற்கு சீனா குனாங்சூ மாகானத்தில் நடத்த விருப்பம் தெரிவித்திருந்தது, ஆனாலும் ஆசியத் துடுப்பாட்ட வாரியம் வங்காளதேசத்தில் இப்போட்டித் தொடரை நடத்தத் தீர்மானித்தது. 1988 இலும் 2000 ஆம் ஆண்டிலும் வங்காளதேசத்தில் இப்போட்டிகள் இடம்பெற்றிருந்தன.
அரங்கங்கள்
இப்போட்டித்தொடரின் அனைத்து 7 போட்டிகளும் மிர்ப்பூர் தாணா மாவட்டத்தில் உள்ள சேர்-இ-பங்களா துடுப்பாட்ட அரங்கத்தில் நடைபெறுகின்றன.
பிரிவு ஆட்டங்கள்
அனைத்தும் உள்ளூர் நேரப்படி (ஒசநே+06:00)
மேற்கோள்கள்
பகுப்பு:ஆசியக் கிண்ணம் பகுப்பு:வங்காளதேசத்தில் துடுப்பாட்டம் பகுப்பு:2012 இல் விளையாட்டுகள்
மலபார் புனுகுப் பூனை
மலபார் புனுகு பூனை (Malabar large-spotted civet)(விவேரா சிவெடினா) என்பது இந்தியாவில் வாழும் புனுகுப் பூனை இனங்களில் மிக அரிய விலங்கினமாகும். இதனை மலையாளத்தில் சாவாதி வெருகு - ജാവാദി വെരുകു് என்றும் கன்னடத்தில் சிரதே பெக்கு என்றும் அழைப்பர். மேற்குத் தொடர்ச்சி மலைகளுக்குத் தனிச் சிறப்பான மலபார் புனுகு பூனைகள் ஒரு காலத்தில் தென்னிந்தியாவின் கேரள, கர்நாடக மாநிலங்களின் தாழ்நிலக் கரையோரப் பகுதிகளில் நிறைந்து காணப்பட்டன. இருபதாம் நூற்றாண்டின் தொடக்கத்திலேயே இவ்வினம் அருகிவிட்ட போதும் 1960கள் வரையில் இவ்வினத்திலிருந்து புனுகு பெறப்பட்டது. 1990-ல் தென்மலபார் பகுதியில் இவை குறைந்த எண்ணிக்கையில் வாழ்ந்தன. 1999-ல் இந்தச் சிற்றினத்தில் வெறுமனே 250க்கும் குறைவான விலங்குகளே இயலிடத்தில் வாழ்வதாகக் கணிக்கப்பட்டது.
தோற்றம்
விலங்கியலறிஞர் சிலர் மலபார் புனுகு பூனையை விவேரா மெகாசுபிலா சிவெடினா என்று பெரும்புள்ளிப் புனுகு பூனையின் (வைவேரா மெகாசுபிலா) துணையினமாக வகைப்படுத்துகின்றனர். பெரும்புள்ளிப் புனுகு பூனை பற்றிய தரவுகளின் அடிப்படையில் சிலர் இதனை அதே இனமாகவே இருப்பதாகக் கூறுகின்றனர். இது கிட்டத்தட்ட 8 முதல் 9 கிலோ கிராம் (18 - 20 இறாத்தல்) நிறையுடையதாகும். மங்கிய சாம்பல் நிறத் தோலினையுடைய இதன் உடலில் தெளிவற்றுக் காணப்படும் புள்ளிகள் கோடுகள் போன்று தோற்றமளிக்கும். இதனுடன் சேர்ந்தாற் போல வாழும் மற்றொரு விலங்கினமான சிறிய இந்திய புனுகு பூனையிலிருந்து (விவேரா இண்டிகா) இதனை வேறாக்கிக் காட்டும் ஏனைய இயல்புகள் இதனுடைய உடற் பருமனுடன் ஒப்பிட்டுப் பார்க்கும் போது சிறியதாக உள்ள வால், இதன் முதுகுப் புறமாக உள்ள சிலிர்த்து நிற்கும் கருமயிர்கள் என்பனவாகும். அவ்வாறான கருமயிர்கள் புனுகி பேரினத்தில் மொத்தமாக உள்ள நான்கு இனங்களிலும் பொதுவாகக் காணப்படும். மக்கள் சிறிய இந்திய புனுகு பூனைகளை மலபார் புனுகு பூனைகளென அடிக்கடி தவறாகக் கருதுவதுண்டு.
வாழிடம்
மலபார் புனுகு பூனையின் சரியான வாழிடம் மேற்குத் தொடர்ச்சி மலைத்தொடருக்குக் கீழாக உள்ள மலபார் கரை ஈரலிப்பான காடுகளாகும். இவ்வினம் அங்கு காடடர்ந்த சமவெளிகளிலும் அவற்றை அண்டிய மலைச் சாரல்களிலும் வாழ்ந்தது. ஒரு காலத்தில் இவை மலபார் மற்றும் திருவாங்கூரின் கரையோர மாவட்டங்களில் பரவலாக வாழ்ந்தன. மிகக் கூடுதலாக நடந்த காடழிப்பின் காரணமாக மலபார் காடுகள் ஆங்காங்கே சிறு சிறு பகுதிகளாக மாறிவிட்டன. இன்றைய நிலையில், தப்பி வாழும் மலபார் புனுகு பூனைகளுக்குக் காப்பகங்களாக முந்திரிப் பயிர்ச்செய்கை நிலங்கள் காணப்படுகின்றன. அவற்றிலேயே இவற்றில் மீதமுள்ளவை வாழ்வதாகக் கருதப்படுகிறது. இறப்பர் பயிர்ச்செய்கைக்காக நடக்கும் பெருமளவு காடழிப்பும் இவற்றுக்கான அச்சுறுத்தலாக மாறியுள்ளது.
நடத்தை
இரவில் நடமாடும் ஊனுண்ணி விலங்கான இது தனித்து வாழக்கூடியதும் சண்டையிடும் இயல்பு கொண்டதும் ஆகும். தரையிலேயே உணவு தேடும் இது ஒரு போதும் மரங்களில் காணப்பட்டதில்லை. சிறிய முலையூட்டிகள், ஊர்வன, ஈரூடகவாழிகள், மீன்கள், பறவைகளின் முட்டைகள் மற்றும் சில காய்கறி வகைகளை இது உணவாகக் கொள்ளும். நறுமண எண்ணெய் தயாரிப்பு, கீழைநாட்டு மருத்துவம், பீடிகளுக்கு மணமூட்டல் போன்ற தேவைகளுக்கென இதன் குதச் சுரப்பிகளிலிருந்து வெளியாகும் புனுகைப் பெற்றுக்கொள்வதற்காக இதனைப் பிடித்து வளர்த்தல் மிகக் கடினமானதாகும்.
அச்சுறுத்தல்
சில தசாப்தங்களுக்கு முன்பு வரை, கேரளாவில் உள்ள உள்ளூர் வணிகர்கள் மலபார் புனுகுப்பூனைகளை புனுகு பெறுவதற்காக வளர்த்தனர். இது இப்போது வாழ்விட இழப்பு மற்றும் வாழிடத்துண்டிப்பு போன்ற காரணங்களால் கடுமையாக அச்சுறுத்தப்படுகிறது. 1990கள் வரை, இது வடக்கு கேரளாவில் உள்ள முந்திரி மற்றும் ரப்பர் தோட்டங்களில் எஞ்சிய காடுகள் மற்றும் துண்டாக்கப்பட்ட முட்காடுகளில் மட்டுமே காணப்பட்டது. இங்கு வேட்டை அழுத்தம் மற்றொரு பெரிய அச்சுறுத்தலாக இருந்தது. ஆங்காங்கே சிதறி வாழும் மலபார் புனுகு பூனைகள் எதிர் நோக்கும் முதன்மையான அச்சுறுத்தல்களில் அவற்றின் வாழிடங்களான காடுகள் பணப் பயிர்களுக்காக அழிக்கப்படுவதும் தவறுதலாக நாய்களை விட்டு வேட்டையாடப்படுவதும் ஆகும். பறவைப் பண்ணைகளைத் தாக்குவனவாகக் கருதப்படும் இவை தென்படும்போது பிடிக்கப்பட்டுக் கொல்லப்படுகின்றன.
கோவிட் காலத்தில்
கோவிட்-19 தொற்றுநோய் மற்றும் அதைத் தொடர்ந்து இந்தியாவில் முழுஅடைப்பு அறிவிக்கப்பட்ட காலத்தில், மேப்பையூர் வெறிச்சோடிய தெருக்களில் அடையாளம் தெரியாத புனுகுப்பூனை நடந்து செல்லும் காணொளி துணுக்கு ட்விட்டரில் பதிவேற்றப்பட்டது. மலபார் புனுகுப்பூனை என பதிவேற்றியவர் அடையாளம் சுட்டியிருந்தார். இந்த காணொளி இணையத்தில் பிரபலமானது. இருப்பினும், பல வல்லுநர்கள் காணொளியில் உள்ள புனுகுப்பூனை உண்மையில் இந்திய சிறிய புனுகுப்பூனை (விவேரிகுலா இண்டிகா) என்று அடையாளம் கண்டுள்ளனர். இது ஒத்த தோற்றமுடைய ஆனால் மிகவும் பொதுவான சிற்றினமாகும்.
வெளித் தொடுப்புகள்
பகுப்பு:இந்தியப் பாலூட்டிகள் பகுப்பு:அச்சுறு நிலையை அண்மித்த இனங்கள் பகுப்பு:புனுகுப்பூனைகள்
முத்தாரம் (இதழ்)
முத்தாரம் என்பது தமிழ்நாட்டில் சென்னையிலிருந்து வெளியாகும் ஒரு பிரபல வார இதழாகும். இது பொது அறிவுச் செய்திகளை அதிகமான உள்ளடக்கங்களாகக் கொண்டு வெளியாகும் ஒரு வணிக இதழாகும். இது சன் குழும நிறுவனத்திற்குச் சொந்தமானதாகும்.
பகுப்பு:தமிழ்நாட்டுத் தமிழ் இதழ்கள்
திருமூலநகர்
திருமூலநகர் என்பது தமிழ்நாட்டுக் கன்னியாகுமரி மாவட்டத்திலுள்ள ஒரு மிகச்சிறிய ஊராகும். இங்கு ஏறத்தாழ, 175 வீடுகள் உள்ளன. இது ஏறத்தாழ, 800 பேர் மக்கள்தொகையைக் கொண்டுள்ளது. இது அகஸ்தீஸ்வரம் வட்டத்திற்கு உட்பட்டது. இது திருநெல்வேலி மாவட்டத்தின் எல்லைப் பகுதியில் அமைந்துள்ளது.
பகுப்பு:கன்னியாகுமரி மாவட்டம்
ஆசௌச தீபிகை
ஆசௌச தீபிகை என்பது பிறப்புகளால் உண்டாகும் விலக்குகளை விளக்கும் நூல். இதனை 17ஆம் நூற்றாண்டில் வாழ்ந்த தமிழாசுர முனிவர் இயற்றினார்.
அச்சுப்பதிவு
பகுப்பு:இந்து சமய நூல்கள் பகுப்பு:நூல்கள்
விஞ்ஞானபிட்சு
விஞ்ஞானபிட்சு (Vijnanabhiksu) மத்தியகால இந்தியாவின் 15 அல்லது 16ம் நூற்றாண்டைச் சேர்ந்த, தற்கால பிகார் மாநிலத்தைச் சேர்ந்த ஒரு இந்து தத்துவஞானி.[ இந்து தத்துவங்களின் பல்வேறு பள்ளிகள், குறிப்பாக பதஞ்சலி யோகசூத்திரம் உரைக்கு, இவரது யோகவர்த்திகா எனும் விளக்க உரைக்காக விஞ்ஞானபிட்சு பெரிதும் அறியப்பட்டவர். வேதாந்தம், யோகம் மற்றும் சாங்கிய தத்துவங்களுக்கிடையில் ஒருமைப்பாடு இருப்பதாக அறிவித்த  விஞ்ஞானபிட்சுவின் புலமையால் பெரிதும் அறியப்படுகிறார். மேலும் இவர் நவீன காலத்தின் புதிய-வேதாந்தம் இயக்கத்தில் குறிப்பிடத்தக்க தாக்கத்தை ஏற்படுத்தியதாகக் கருதப்படுகிறார்.
தத்துவம்
விஞ்ஞானபிட்சு, 15ம் நூற்றாண்டில் இந்தியத் தத்துவத்தின் மூன்று வெவ்வேறு பள்ளிகளான வேதாந்தம், சாங்கியம் மற்றும் யோகா ஆகியவற்றிற்கு விளக்க உரைகள் எழுதினார். மேலும் வேதாந்தத்தின் பேதாபேதம் மற்றும் அத்வைதம் ஆகிய இரண்டு துணைப் பள்ளிகளுக்கும் சொந்தமான  இரண்டல்ல எனும் தத்துவத்தை ஒருங்கிணைத்தார். ஆண்ட்ரூ நிக்கல்சனின் கூற்றுப்படி, இது புதிய-வேதாந்தத்தின் அடிப்படையாக மாறியது. அவரது ஒருங்கிணைப்பு அவிபாக அத்வைதம் ("பிரிந்து பார்க்க முடியாத இருமைவாதம்") என்று அழைக்கப்படுகிறது. யோக சூத்திரங்கள் பற்றிய அவரது துணை வர்ணனையான யோகவர்த்திகா ஒரு செல்வாக்கு மிக்க படைப்பாக உள்ளது.
ஆண்ட்ரூ கோட்டையின் கூற்றுப்படி, விஞ்ஞானாபிட்சுவின் வர்ணனை யோக அத்வைதம் ஆகும். ஏனெனில் அவரது வர்ணனை அத்வைதத்தின் தாக்கம் கொண்ட சாங்கிய யோகத்துடன் இணைக்கப்பட்டுள்ளது. இவர் ஆன்மீக ரீதியில் விடுதலை பெற்ற நபரை சீவன் முக்தனாக கருதுகிறார்.
படைப்புகள்
விஞ்ஞானபிட்சு சமசுகிருத மொழியில் எழுதிய சில நூல்கள்:
வெளி இணைப்புகள்
பகுப்பு:அத்வைதம் பகுப்பு:யோகக் கலை பகுப்பு:சாங்கியம்
ஒட்டக்குடி திருநங்காளீசுவரர் கோயில்
ஒட்டக்குடி திருநங்காளீசுவரர் கோயில் திருவாரூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் திருவாரூர் மாவட்டத்தில் குடவாசல் வட்டத்தில்அமைந்துள்ளது.
இறைவன், இறைவி
இக்கோயிலின் மூலவராக திருநங்காளீசுவரர் உள்ளார். இங்குள்ள இறைவி காமக்கோட்டத்து நாச்சியார் ஆவார்.
அமைப்பு
இக்கோயிலின் ராஜ கோபுரத்தின் கிழக்கே வாயில் அமைந்துள்ளது. நுழைவாயிலின் இடப்புறம் காளி சன்னதி தனியாக காணப்படுகிறது. செல்வ கணபதி, பைரவர், வள்ளி தெய்வானையுடன் கூடிய சுப்பிரமணியர், தட்சிணாமூர்த்தி, துர்க்கை, சனீசுவரன் ஆகியோர் காணப்படுகின்றனர். ஈசான மூலையில் சண்டிகேசுவரரும், சண்டிகேசுவரியும் உள்ளனர்.
திருவிழாக்கள்
பிரதோஷம், பௌர்ணமி, அமாவாசை, ஆருத்ரா தரிசனம், பங்குனி உத்திரம், சிவராத்திரி, மாசி மகம் போன்ற விழாக்கள் இக்கோயிலில் கொண்டாடப்படுகின்றன.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
தூதரகங்களின் பட்டியல், மலேசியா
thumb|400x400px|right|மலேசியாவின் தூதரகங்கள்
மலேசியாவின் தூதரகங்களின் பட்டியல் (ஆங்கிலம்: List of Diplomatic Missions of Malaysia) என்பது உலகளாவிய நிலையில் மலேசியாவின் வெளிநாட்டுத் தூதரகங்களைக் குறிப்பிடும் ஒரு பட்டியல் ஆகும். 2022-ஆம் ஆண்டு நிலவரப்படி 63 நாடுகளில், மலேசியா தன் தூதரகங்களையும்; 39 நாடுகளில் தன் தூதரக அலுவலகங்களையும் கொண்டு உள்ளது.
மலேசிய வெளியுறவு அமைச்சின் செயல்பாடுகள், 1956-ஆம் ஆண்டில், மலேசியா சுதந்திரம் பெறுவதற்கு ஒரு ஆண்டிற்கு முன்பே தொடங்கி விட்டன. தொடக்கத்தில் இந்த அமைச்சு வெளிவிவகார அமைச்சு (Ministry of External Affairs) என அழைக்கப்பட்டது. மலேசிய வெளியுறவு அமைச்சு பிரித்தானிய வெளியுறவு அலுவலகத்தை முன்மாதிரியாகக் கொண்டது.
வரலாறு
1955-ஆம் ஆண்டு, மலாயாவின் முதல் கூட்டரசு தேர்தல் நடந்து முடிந்ததும், துங்கு அப்துல் ரகுமான் (Tunku Abdul Rahman Putra Al-Haj) அவர்களின் அலுவலகத்திலேயே மலேசிய வெளியுறவு அமைச்சு அமைக்கப்பட்டது. அப்போது அந்த அமைச்சு, மலாயா கூட்டரசின் மலேசிய வெளி உறவுகள் அமைச்சு (Ministry of External Affairs) என்று அழைக்கப்பட்டது.
மலேசிய வெளியுறவு அமைச்சு அமைக்கப்பட்டதும், பிரிட்டன், ஆஸ்திரேலியா ஆகிய நாடுகளுக்கு 11 பேர் முதன்முறையாக தூதர்வழிப் பயிற்சிகளுக்கு அனுப்பி வைக்கப்பட்டனர். பின்னர், இவர்களில் சிலர் உலக நாடுகளுக்கு மலாயாவின் தூதர்களாக நியமிக்கப்பட்டனர்.
புத்ராஜெயாவிற்கு இடமாற்றம்
அதன் பின்னர், 1966-ஆம் ஆண்டு, மலாயாவின் வெளிவிவகார அமைச்சு (Ministry of External Affairs) என்பது மலேசிய வெளியுறவு அமைச்சு (Ministry of Foreign Affairs) என்று பெயர் மாற்றம் கண்டது. கோலாலம்பூர், புக்கிட் பெட்டாலிங் எனும் இடத்திற்கு இடப்பெயர்வும் செய்யப்பட்டது.
அப்போது இருந்து, மலேசிய வெளியுறவு அமைச்சு, இன்று வரையில் விசுமா புத்ரா என்று அழைக்கப்படுகிறது. இதற்கிடையில், 2001 செப்டம்பர் 17-ஆம் தேதி, புத்ராஜெயாவிற்கு நிரந்தரமாக இடம் மாறியது.
மலேசியாவின் முதல் தூதரகங்கள் லண்டன், வாஷிங்டன், கான்பெரா, நியூயார்க், புதுடில்லி, ஜகார்த்தா, பாங்காக் ஆகிய நகரங்களில்தான் அமைக்கப்பட்டன. 1963-ஆம் ஆண்டில் 14 நாடுகளில் தூதரகங்கள் தோற்றுவிக்கப்பட்டன. 1966-இல், அதுவே 21 நாடுகளாகின. இப்போது, 112 நாடுகளில் மலேசியாவின் தூதரகங்களும் அலுவலகங்களும் செயல்பட்டு வருகின்றன.
ஓசியானியா
thumb|ஆத்திரேலியாவிலுள்ள மலேசிய உயர்ஸ்தானிகராலயம், [[கன்பரா]] thumb|ஆத்திரேலியா பெர்த் நகரில் மலேசியாவின் தூதரக அலுவலகம்
வெளி இணைப்புகள்
பகுப்பு:மலேசிய தூதரகங்கள் பகுப்பு:புத்ராஜெயா பகுப்பு:மலேசியா
போதி தருமன்
போதி தருமன் என்பவர் 5ம் நூற்றாண்டைச் சார்ந்த ஒரு பௌத்த மத துறவி ஆவார்.
இவரின் வாழ்க்கையைப் பற்றிக் குறைவான சமகாலத்திய தகவல்களே கிடைக்கின்றன. பிற்காலத்திய குறிப்புகளும் கதைகளுடன் கலந்து தெளிவற்ற நிலைகளில் உள்ளன. இவர் தமிழ்நாட்டில் காஞ்சிபுரத்தில் பல்லவ அரசாங்கத்தில் கந்தவர்மன் என்ற மன்னனின் மூன்றாம் மகனாகப் பிறந்த போதி தர்மன் பல்லவ இளவரசனாக இருந்து, பின்னர் புத்த மதத்தைத் தழுவியவதாகக் கருதப்படுகிறது. அவர் பாரசீகத்தைச் சேர்ந்தவர் என்று கூறும் வரலாற்றுக் குறிப்புகளும் உள்ளன. புத்த மத குருவாக மாறிய பிறகு சீனாவுக்கு பயணம் மேற்கொண்ட போதி தர்மர் அங்கே மகாயான புத்த வம்சத்தைப் பரப்பியதாகவும் 150 ஆண்டுகள் அங்கே உயிரோடு இருந்ததாகவும் சீன வரலாறு கூறுகிறது. சென் புத்தமதத்தை சீனாவிற்கு கொண்டு சென்ற புகழ் இவரையே சாரும். போதி தருமன் சீனாவில் ஷாலின் குங்ஃபூ என்னும் தற்காப்புக் கலையை அறிமுகப்படுத்தியவர் எனக் கருதப்படுகிறார்.
போதி தருமரின் சமகாலத்தவர் கூற்றுக்கள்
போதி தருமர் பற்றி அவரது சமகாலத்தவர்களால் எழுதப்பட்ட கூற்றுக்கள் இரண்டு காணக் கிடைக்கின்றன.
யாங் சுவான்சீ
thumb|200px|17 ஆம் நூற்றாண்டிற் சீனாவில் அரசு செலுத்திய [[மிங் மரபு|மிங் அரச மரபினரால் அமைக்கப்பட்ட போதி தருமரின் வெண்களிச் சிலை]] லுவோயங் (洛陽伽藍記 Luòyáng Qiélánjì) பகுதியில் அமைந்துள்ள பௌத்த மடாலயங்களின் குறிப்புக்கள் கிபி 547 ஆம் ஆண்டில் மகாயான பௌத்த ஆக்கங்களைச் சீனமொழிக்கு மொழிபெயர்த்த யுவான் சுவாங் என்பவரால் எழுதப்பட்டவையாகும்."அக்காலத்தில் மேற்குப் பகுதியில் நடு ஆசியாவிலிருந்து வந்த பாரசீகரான போதி தருமா என அறியப்பட்ட ஒரு துறவி இருந்தார். அவர் காட்டு எல்லையினூடாகச் சீனாவை அடைந்தார். கதிரொளியிற் பளிச்சிடும் [யோங்னிங்சி தூபியின்] தங்கத் தட்டுக்களைப் பார்த்தும், அதனூடு செல்லும் ஒளி மேகத்தில் கலப்பது போன்றிருப்பதைக் கண்டும், காற்றில் அசைந்தாடும் மாணிக்கம் பதித்த மணியின் ஓசை வானத்தை அடைவது போன்று இருப்பதைக் கண்டும் அவர் அதன் புகழ் பாடினார். அவர் இப்படி விளித்தார்: 'மெய்யாகவே இது ஆவிகளின் வேலை'. அவர் மேலும் கூறினார்: 'நான் 150 ஆண்டு அகவையினன். நான் எத்தனையோ நாடுகளைக் கடந்து வந்துள்ளேன். கிட்டத்தட்ட நான் போகாத நாடே இல்லை எனக் கூறலாம். தொலை தூரத்திலிருக்கும் இது போன்ற பௌத்த நாடாயினும் சரியே.' அவர் அதனைப் புகழ்ந்தேற்றியதுடன் தன் கரங்களைக் கூப்பி நாட்கணக்காக வைத்திருந்தார்." இங்கு குறிப்பிடப்படும் ஆலயமான யோங்னிங்சியில் (永寧寺) உள்ள ஆலயம் அதன் புகழ் ஓங்கி இருந்த காலத்திலேயே லுவோயங்ஙில் போதி தருமரின் வரவு பற்றி புரௌட்டன் கிபி 516 இற்கும் 526 இடைப்பட்ட காலத்தினதாகக் குறிப்பிடுகிறார். 526 ஆம் ஆண்டு முதல் யோங்னிங்சி தொடர்ச்சியாக இடம்பெற்ற கடுமையான நிகழ்வுகளாற் தாக்கப்பட்டு அழிவுறத் தொடங்கி, 534 ஆம் ஆண்டு மொத்தமாக அழிந்து விட்டது.
தான்லின்
இரண்டாவது குறிப்பு தான்லின் (曇林; 506–574) என்பவரால் எழுதப்பட்டது. தான்லின் எழுதிய "தரும போதகரின்" சுருக்கமான வாழ்க்கை வரலாறு, போதி தருமரே எழுதியதாகப் பொதுவாகக் கருதப்படும் இரு வாயில்களும் நான்கு செயல்களும் என்பதற்கு அவர் எழுதிய முன்னுரையில் போதி தருமா ஒரு தென்னிந்தியர் எனக் குறிப்பிடுகிறார்:"தரும போதகர் தென்னிந்தியாவின் மேற்குப் பகுதியைச் சேர்ந்த ஒருவராவார். அவர் இந்தியாவின் சிறந்த அரசரொருவரின் மூன்றாம் மகன். மகாயான வழியிலேயே அவரது குறிக்கோள் இருந்தது. அதனால் அவர் தனது வெண் துகிலை நீக்கிவிட்டு, துறவிகள் அணியும் கருந்துகிலுக்கு மாறினார் […] வேற்று நாடுகளில் மெய்யான போதனை இல்லாமலாவதைக் கண்டு வருந்திய அவர் நெடுந் தொலைவிலுள்ள மலைகளையும் கடல்களையும் கடந்து ஹான் மற்றும் வை ஆகிய இடங்களிற் போதிப்பதை நோக்கமாகக் கொண்டு பயணித்தார்." போதி தருமர் சீடர்களைக் கொண்டிருந்தார் என்னும் தான்லினின் கூற்று, குறிப்பாக அவர் டாஒயூ (道育) மற்றும் ஹூயிக்கே (慧可) என்போரைச் சீடராகக் கொண்டிருந்தார் என்னும் கூற்று இங்கு குறிப்பிடத் தக்கது. மேற்படி இருவருள் பின்னவரான ஹூயிக்கே என்பவர் போதி தருமர் பற்றிய இலக்கிய ஆக்கங்களைப் பின்னர் இயற்றியவராவார். தான்லின் போதி தருமரின் சீடரொருவரென்றே பொதுவாகக் கருதப்படுகிறது. எனினும் அவர் போதி தருமரின் சீடரான ஹூயிக்கேவின் சீடராக இருந்திருப்பதற்கான சாத்தியமே கூடுதலாக உள்ளது.
குங்ஃபூவும் போதி தருமனும்
போதி தருமன் பல்லவ அரச குலத்தவர் என நிறுவுவோர் பின் வரும் சான்றுகளை முன் வைக்கின்றனர்.
சீனக்கோயிலில் (shoalin temple – kungfu school) உள்ள கல்வெட்டு ஒன்று போதிதருமன் பற்றி கூறுகிறது.
டௌசுவான் பதிவுகள் போதிதர்மா தென்னிந்தியப் பல்லவன் என்கிறது.(南天竺婆羅門種 nán tiānzhú póluómén zhŏng). தற்போதும் பௌத்த காஞ்சி கோயிலில் உள்ள தற்காப்புக்கலை சிற்பங்களில் தற்காப்புக்கலை மூல அசைவுகள் எப்படி பிறந்ததென்றுள்ளது.தற்போது பௌத்த காஞ்சி கோயிலில் உள்ள தற்காப்புக்கலை சிற்பங்களில் தற்காப்புக்கலை மூல அசைவுகள் எப்படி பிறந்ததென்பதை சீன சப்பானிய தற்காப்புக்கலை ஆசிரியர்கள் பார்த்துச்செல்கின்றனர். மகாசன், சுவலபில். போன்ற ஆய்வாளர் போதிதர்மாவை காஞ்சியை தலைநகராகக்கொண்ட தமிழ்ப்பல்லவ பேரரசின் இளவரசர் என்கிறனர். யொங்சியா என்னும் பாட்டு 28 குருமார் வரிசையைக் கூறுகிறது. (சாக்கிய முனி முதல் போதிதர்மா வரை)
அக்காலப் பாரசீகத்தை பஹலவர் என்ற அரச மரபினர் ஆண்டனர். அந்த பஹலவர் பெயரும் பல்லவர் பெயரும் ஒற்றுமையாய் உள்ளதாலே யாங் சுவாங்சீ பதிவுகளை எழுதியவர் பல்லவரான போதிதருமரை பஹலவர் என மயங்கி பாரசீகத்தைச் சேர்ந்தவர் என எண்ணியிருக்கக் கூடும். இதற்கு வழுசேர்க்கும் விதமாக போதி தர்மாவின் சீடரெனக் கருதப்படும் தான்லின் போதிதருமரை தென்னிந்தியர் எனக்கூறியதையும் கொண்டு பிராட்டன் என்னும் ஆய்வாளர் போதிதர்மா பாரசீகத்தவர் எனக் கூறப்பட்டதை மறுக்கிறார். கந்தவர்மன் II -னின் மூன்று மகன்களென அறியப்படுவோர்
ஊடகங்களில்
தமிழில் ஏழாம் அறிவு என்னும் திரைப்படத்தில் சூர்யா போதிதருமனாக இருந்தது போல் காட்சி அமைக்கப்பட்டிருந்தது குறிப்பிடத்தக்கது. சீன மொழித் திரைப்படம் ஒன்றும் போதிதர்மன் வரலாறு தொடர்பாக வெளிவந்துள்ளது.
உசாத்துணை
பகுப்பு:பல்லவர் பகுப்பு:சமயங்களைத் தோற்றுவித்தோர் பகுப்பு:பௌத்த துறவிகள் பகுப்பு:பௌத்த அறிஞர்கள் பகுப்பு:இந்தியப் பௌத்தர்கள்
வகுப்பு (கணினியியல்)
frame|right|Class Button வகுப்பு (Class) ஒரே இனத்தைச் சார்ந்த பொருள்களின் வரையறை (definition or blueprint) ஆகும். வகுப்பு பொருள்களின் தரவு (data: variable) வடிவமைப்பையும், அப்பொருளுடன் தொடர்புடைய செயலிகளையும் (methods/fuctions) குறிப்பாக விபரிக்கும். வகுப்பு class என்ற ஆங்கிலச் சொல்லின் நேரடி மொழிபெயர்ப்பு ஆகும்.
பகுப்பு:பொருள் நோக்கு நிரலாக்கம்
வல்லவரையன்
வல்லவரையன்
வல்லவரையன் குலத்தவர் வல்லத்தை ஆண்ட குறுநில மன்னர்கள் இவர்கள் வல்லவரையன் என்ற குலப் பெயருடன் ஆண்டு வந்தனர். வல்லவரையன் என்னும் பட்டமுள்ள கள்ளர் மரபினர் தஞ்சையிலும், தஞ்சையைச் சூழ்ந்த இடங்களிலும் இப்பொழுதும் இருக்கின்றனர். இவர்கள் புதுக்கோட்டைப் பகுதியில் பல்லவராட்சி நிலைக்க உறுதுணையாக நின்றவர்கள் பல்லவமன்னர்களின் மேலாண்மைக்குட்பட்ட குறுநில மன்னர்களாக ஆளத் தலைப்பட்டனர். பிற்கால சோழர்கள் பல்லவரை வென்றவுடன் சோழர்களின் கீழ் குறுநில மன்னர்களாக ஆளத் தலைப்பட்டனர். நாயன்மார்களின் தேவாரத்தில் இவர்கள் இறைப்பணி பற்றி பாடப்பட்டிருக்கிறது.
வல்லவரையர் வந்தியத்தேவன்
வல்லவரையன் வந்தியத்தேவன் வல்லவரையர் குல மரபினன் முதலாம் இராஜராஜன் மற்றும் முதலாம் இராஜேந்திரனின் படைகளின் மாதண்ட நாயக்கராக இருந்தவன்.
வந்தியத்தேவனைப் பற்றிய கல்வெட்டுக் குறிப்புகள் தஞ்சைப் பெரிய கோயிலில் கிடைக்கின்றன. இராஜராஜ சோழரின் தமக்கையும் வல்லவரையர் வந்தியத்தேவரின் மனைவியுமான ஆழ்வார் பராந்தகை குந்தவையார் என்று கல்வெட்டுக்களில் பொறிக்கப்பட்டுள்ளது இவருக்கு குந்தவைதேவியைத் தவிர இந்தள தேவி மற்றும் மந்தர கௌரவனார் குந்தாதேவியார் என்னும் மேலும் இரண்டு மனைவிகள் இருந்தனர்.
தரிக்-இ ஜகான்குசாய்
தரிக்-இ ஜகான்குசாய் என்பது பாரசீக வரலாற்றாளர் அடா மாலிக் சுவய்னி எழுதிய ஒரு வரலாற்றுப் புத்தகம் ஆகும். இந்நூலின் தமிழ் பொருள் "உலகத்தை வென்றவரின் வரலாறு" என்பது ஆகும். இது மங்கோலியர், குலாகு கான், ஈல்கானரசு பாரசீகத்தை வென்றது மற்றும் இசுமாயிலிகளின் வரலாறு ஆகியவற்றைப் பற்றிக் கூறுகிறது. பாரசீக இலக்கியத்தில் ஒரு விலைமதிப்பற்ற நூலாகவும் இது கருதப்படுகிறது.
உசாத்துணை
பகுப்பு:செங்கிஸ் கான் குறித்த நூல்கள்
வில்லை (கணினியியல்)
நிரல் மொழிகளின் இலக்கணத்தின் அடிப்படை அலகு வில்லை (Token) ஆகும். இதனை அடையாளி அல்லது அடையாள வில்லை என்றும் தமிழில் குறிப்பர். வில்லைகள் பின்வரும் வகைகளில் அடங்கும்.
கோவி. பெருமாள்
'''கோவி. பெருமாள்''' (பிறப்பு: டிசம்பர் 25 1941) மலேசியாவில் எழுத்தாளர்களுள் ஒருவராவராவார். தமிழானந்தன் எனும் புனையரில் எழுதிவரும் இவர் "சங்கமணி" வார இதழின் துணையாசிரியராவார். மேலும் இவர் ஒரு சிறந்த ஓவியரும் கூட.
எழுத்துத் துறை ஈடுபாடு
1959 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், வானொலி நாடகங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
வேட்டாம்பாடி மாரியம்மன் கோயில்
வேட்டாம்பாடி மாரியம்மன் கோயில் தமிழ்நாட்டில் நாமக்கல் மாவட்டம், வேட்டாம்பாடி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அங்கப்போர்
அங்கப்போர் (Angampora, අංගම්පොර, "அங்கம்பொர") ஒரு சிங்களத் தற்காப்பு அல்லது சண்டைக் கலையாயாகும். அனுராதபுரம் சிங்கள அரச தலைநகராக இருந்த போது அரச வம்சத்தினரும் பிரபுக்களும் பயிலும் கலையாக தோற்றம் பெற்றது. காகவண்ண தீசனின் பத்துத் தளபதிகள் இந்த கலையில் வல்லவர்கள் என இராஜவலிய என்னும் இலக்கியம் குறிக்கிறது. இலங்கையின் கண்டிய அரசு ஆங்கில காலனித்துவத்துக்கு உட்பட்ட போது இக்கலை தடைசெய்யப்பட்டு, அழியலாயிற்று.
சொற்பிறப்பு
அங்கம் என்பது உடலையும் பொர என்பது போர் செய்தலையும் குறிக்கும். உடலை வைத்து போர் புரியும் கலை என்பதால் இது அங்கம்போர என பெயர் பெற்றது.
வெளி இணைப்புகள்
பகுப்பு:சிங்களவர் பகுப்பு:தற்காப்புக் கலைகள்